**Opetus- ja kulttuuriministeriö**

**OKM/57/010/2014**

**Lausunto 17.11.2014**

**Viite: OKM096:00/2014**

**Lapuan kristillisen opiston lausuntona hallituksen esityksestä eduskunnalle laeiksi lukiolain, ammatillisesta peruskoulutuksesta annetun lain, ammatillisesta aikuiskoulutuksesta annetun lain sekä vapaasta sivistystyöstä annetun lain 4 §:n muuttamisesta esitän kunnioittavasti seuraavaa:**

Lapuan kristillinen opisto pitää erittäin tärkeänä, että tulevaisuudessakin koulutuksen järjestäjän arvopohja otetaan huomioon.

Koulutuksen järjestäjänä kansanopiston toiminta tulee nähdä kokonaisuutena. Kansanopisto voi toimia samanaikaisesti esimerkiksi ammatillisen perustutkinnon, ammatillisen lisäkoulutusten, perusopetuksen lisäopetuksen ja vapaan sivistystyön koulutusten järjestäjänä.

On tärkeää, että vapaan sivistystyön koulutuksen osuus voi olla kohtalaisen pientä ylläpitäjän kokonaistoimintaan nähden. Synergiaedut eri koulutusalojen kesken ovat merkittäviä.

Suuri ei ole aina kaunista. Pienemmänkin toimijan toiminta voi olla hyvin laadukasta. Koulutuksen järjestäjän koko ei ole laatua määrittävä tekijä. Toiminnan laadun takaamiseksi on hyvä, että toimijoilla on olemassa toimiva laadunhallintajärjestelmä. Oleellisempaa kuin koko on koulutuksen järjestäjän taloudellinen tilanne ja koulutusten vetovoimaisuus. Lakiesitys ei saa tarkoittaa pienten kansanopistojen toiminnan lopettamista.

Vapaan sivistystyön osalla toimijoiden vapaus on mahdollistanut koulutusten joustavan kehittämisen asiakkaiden toiveiden mukaisesti. Tämä vapaus tulee säilyttää jatkossakin joustavan koulutussuunnittelun ja koulutusten saavutettavuuden vuoksi.

Lapualla 17.11.2014

Simo Ikola  
Lapuan kristillinen opisto, rehtori